Държавен вестник, бр. 113, 2025 г., стр. 27

БРОЙ  113	
Д Ъ Р Ж А В Е Н  В Е С Т Н И К 	
СТР.  27   
ханизъм, гарантиращ предвидимост и устой­
чивост на бюджета на НЗОК (Наредба № 10). 
Чл. 18. (1) При промени в приложение № 1 
на ПЛС възложителят публикува на интернет 
страницата на НЗОК актуализационни файло­
ве към номенклатурите на аптечния софтуер 
във формат, определен от НЗОК, данните в 
които са задължителни за изпълнителя. Ак­
туализациите влизат в сила от 1-во или 16-о 
число на месеца.
(2) При промени в приложение № 1 на ПЛС 
възложителят изготвя съответните актуали­
зационни файлове в сроковете по Наредба 
№ 10. Националната здравноосигурителна 
каса се задължава да поддържа история на 
всички стойности на лекарствените продукти 
от приложение № 1 на ПЛС с договорените 
по реда на чл. 45, ал. 10 от ЗЗО отстъпки. 
(3) Промените в списъците с МИ и ДХСМЦ 
се публикуват на интернет страницата на 
НЗОК в срок не по-малък от 15 дни преди 
влизането им в сила. 
(4) Чрез електронни услуги НЗОК пре­
доставя право на достъп до историческа ин­
формация за издадените на ЗОЛ електронни 
протоколи и хроничните диагнози на ЗОЛ, за 
които НЗОК заплаща лекарствени продукти, 
медицински изделия и храни за специални 
медицински цели. Информацията се отнася 
за срок от 18 месеца, считано от датата на 
извикване на електронната услуга. 
(5) Достъпът до услугите по ал. 4 се осъ­
ществява с КЕП, издаден на магистър-фар­
мацевт, работещ в аптеката. 
Чл. 19. (1) Възложителят се задължава 
да заплаща дължимите суми за отпуснатите 
от изпълнителя ЛП, МИ и ДХСМЦ при ус­
ловията, в сроковете и по реда на Наредба 
№ 10 и настоящите Условия и ред, получили 
код за потвърждение, генериран от НЗОК, за 
извършена от нея автоматизирана проверка, 
при която не са установени грешки по реда 
на чл. 16.
(2) Възложителят се задължава да не пре­
доставя на трети лица освен в предвидените 
от закона случаи данни, които е получил при 
или по повод изпълнение на договора относно 
извършваната от изпълнителя дейност. Въз­
ложителят се задължава да не предоставя на 
трети лица освен в предвидените от закона 
случаи конкретни данни относно количества 
и видове на отпусканите в изпълнение на 
договора ЛП, МИ и ДХСМЦ от изпълнителя. 
(3) Възложителят заплаща на изпълнителя 
по банков път дължимите суми за отпуснатите 
и заявени за плащане от НЗОК по договора 
ЛП, МИ и ДХСМЦ в 30-дневен срок от при­
ключване на съответния период на изпълнение 
на електронни предписания. 
(4) При проверка и установяване на по­
лучени от изпълнителя суми за ЛП, МИ и 
ДХСМЦ, за които същият не може да пре­
достави финансово-счетоводни документи, от 
които да бъдат установени доставените коли­
чества на съответните опаковки ЛП, МИ или 
ДХСМЦ и въведени в софтуера на аптеката, 
сумите се възстановяват на възложителя. За 
установеното нарушение се налага санкция 
съгласно глава осма от договора. 
(5) След влизане в сила на писмената 
покана във връзка с ал. 4 за възстановяване 
на неоснователно получени суми без правно 
основание от информационната система на 
НЗОК се изпраща на изпълнителя полумесечно 
известие след контрол, срещу което той след­
ва да издаде кредитно известие. Кредитното 
известие се издава към финансовия отчет за 
периодите на изпълнение, за които е издадена 
писмената покана.
(6) В случаите на извършван контрол с уста­
новени нарушения, за които се налага санкция 
по Договора и при които са установени суми 
за възстановяване, лицата по чл. 42 съставят 
констативен протокол по чл. 44, ал. 1. 
Чл. 20. Представителите на НЗОК и пред­
ставителите на БФС по чл. 45, ал. 17 от ЗЗО 
извършват наблюдение и анализ на тримесечие 
на текущото изпълнение на определените с 
действащия закон за бюджета на НЗОК за 
здравноосигурителни плащания за ЛП, МИ 
и ДХСМЦ, на изпълнението в определените 
срокове за плащане на изпълнителите, както и 
по изпълнение на Методиката по приложение 
№ 2 към Условията и реда.
Чл. 21. Възложителят има право да упраж­
нява контрол по изпълнение на сключения 
договор съгласно реда и начина, определени 
в Условията и реда и договора.
Раздел II
Права и задължения на изпълнителя
Чл. 22. (1) Изпълнителят се задължава 
да отпуска ЛП, МИ и ДХСМЦ – предмет на 
договора, на ЗОЛ, на които са предписани.
(2) Когато аптеката не разполага с пред­
писания лекарствен продукт, магистър-фар­
мацевтът е длъжен да го осигури в срок до 
24 часа. 
Чл. 23. (1) Работното време на изпълнителя 
се посочва в заявлението за сключване на 
договора и в декларацията за работното време 
(образец № 4) и се обявява на видно място 
на входа на аптеката. През цялото работно 
време на аптеката се осигурява възможност 
за отпускане на ЛП, МИ и ДХСМЦ, запла­
щани напълно или частично от НЗОК, като 
изпълнителят е длъжен да осигури достатъчен 
брой магистър-фармацевти, съответстващи 
на обявеното работно време, при спазване 
изискванията на чл. 30, ал. 1 от Наредба № 28. 
(2) В случаите, когато ръководителят на 
аптеката е единствен магистър-фармацевт, 
работещ в нея, аптеката не работи, включи­
телно в изпълнение на договора, до завръщане